
Fagygyűrű információk szintetizálása kárpáti magashegyi tájakon

Kulcsszavak: dendrokronológia, fagykár, Kárpátok, magashegyi terület, Radnai-havasok
Dolgozatom célkitűzése, hogy egy új területet vonjak be a kárpáti magashegyi terültek dendrológiai kutatásába. A Radnai- havasok régiójából származó minták detektálásához a dendrokronológia módszerét alkalmaztam. A mintákat csiszolás után pontoztam, ez után az évgyűrű-széllességét LINTAB mérőasztal és sztereomikroszkóp segítségével lemértem. A feldolgozásához, keresztegyezések kereséséhez és a kronológiaépítéshez a TSAPWin programot használtam.Mérés során megállapítottam, hogy a minták fél évezredes távot ölelnek fel és a 20. század egészét lefedik.
A Lóhavasi-vízesés (RAD mintakód) furatmintáiból elkészítettem a kronológiát. A teljes kronológia a 1878-2003-as idősávot öleli fel, valamint összesen 28 db mérést tartalmaz, ez nem tartalmazza a korongmintákat.
A Mosolygó- tó területéről származó minták kronológiája 1551-2007-es időintervallumot fedi le.
A RAD és a ZAN mintakódú minták közül minden furat-, illetve korong mintában is találtam fagykárt. A területeket összevetetve arra a következtetésre jutottam, hogy az 1976-os évhez mindkettő mintaterület tartalmaz kárt. A Ló-havasi vízesés területről származó minták 1912. évhez mutattak nagy százalékban fagyeseményt, míg a Mosolygó-tó furatmintái 1867-hez kiugró fagykárt képviseltek. Nagyobb kiterjedésű egyezéseket (Retyezát és Kelemen-havasok) 1867-hez, 1876-hoz, illetve 1952. évhez lehet rendelni. 



